Der var gratis kagemand til de første gæster og is til de 100 første børn.

Torsdag fejrer Aalborg Tårnet en rund fødselsdag - og en stor en af slagsen. Tårnet er i dag hele 90 år gammelt. Det fejres med brunsviger og udvidede åbningstider, så man har mulighed for at se solnedgangen i en 360 graders udsigt ud over Aalborg. Skulle rives ned Aalborg Tårnet har cirka 18.000 gæster i tårnet hver sæson. - Jeg synes, at tårnet er meget populært. Og det var godt, at vi var med i TV2 programmet "Sæt pris på Danmark". Det har givet en masse omtale og mange gæster, siger Helle Abildgaard, der er forpagter af Aalborg Tårnet. At Aalborg Tårnet overhovedet stadig eksisterer, er en tilfældighed. Tårnet blev nemlig opført som en del af en udstilling i 1933, og det ville blive for dyrt at rive tårnet ned igen. Derfor købte Det Broderlige Skydeselskab tårnet for bare 5.000 kroner. Helle Abildgaard er i hvert fald glad for, at tårnet er her endnu. - Vi vil bare gerne vise, hvor smuk en by Aalborg er. Og det ser rigtig godt ud heroppe fra, siger hun.